જેમસ્ટોન પહેરવા સાથે અનેક માન્યતાઓ સંકળાયેલી છે. કેટલાક લોકો હજીયે જેમસ્ટોન રાશિ જોયા વગર નથી પહેરતા, પરંતુ આ વર્ષે જ્વેલરીમાં જેમસ્ટોનનો ઉપયોગ ખાસ જોવા મળી રહ્યો છે અને એ પણ રૂબી એટલે કે માણેકનો. યલો ગોલ્ડના નેકલેસ તેમ જ ઈયરરિંગ્સમાં ડ્રૉપ્સ તરીકે માણેક તેમ જ ડિઝાઇનમાં વચ્ચે જડવા માટે પણ માણેકની ડિમાન્ડ વધુ છે. એ સાથે એમેથિસ્ટ, ટોપાઝ, ટકોર્ઇઝ અને બીજા સેમી-પ્રેિશ્ાયસ સ્ટોનનો ઉપયોગ ગોલ્ડ જ્વેલરીમાં થવા લાગ્યો છે. જેમસ્ટોન સાથે મોતીનો ઉપયોગ આ વર્ષે વધુ જોવા મળી રહ્યો છે. ગોલ્ડના નેકલેસમાં નીચે મોતીનાં ડ્રૉપ્સ આકર્ષક લાગે છે.